6 van die beste skoonheidsprofiele op Instagram - Goeie Huishouding
Kort jy grimeerinspirasie vir jou volgende groot geleentheid of wil jy bloot jou roetine ’n bietjie woema gee? Kyk hier wie jy op Instagram kan volg vir die beste wenke en produkte. En kry ’n kykie op hul glansryke lewe!
1.	@modelrecommends – Die Britse skoonheid Ruth Crilly is nie net ’n veteraanmodel nie, maar ook ’n ma (’n stylvolle een!) en skoonheidsblogger. Haar profiel het skakels na oulike video’s waar sy waardevolle grimeerwenke en tutoriale gee. Gaan kyk gerus.
2.	@lisaeldridgemakeup – Dié grimeerkunstenaar agter die selebvoorkomste van baie rooitapytgeleenthede is beslis ’n kenner. Volg Lisa Eldridge se Instagram-profiel en haar video’s vir ongelooflike tutoriale en foto’s van haar nuutste voorkomste, asook hope wenke.
3.	@simplysona – Die Amerikaanse skoonheid Sona Gasparian weet beslis wat sy doen wanneer dit by styl en skoonheid kom, maar sy het haar voete plat op die aarde, veral in haar tutoriaalvideo’s! Volg haar Instagram-profiel vir pragtige grimeer- en stylinspirasie.
4.	@candiceleekan – Ons eie Candice-Lee Kannemeyer is die skrywer van die mode-en-skoonheidsblog In My Bag, waar sy insiggewende, eerlike resensies oor die nuutste produkte op die skoonheidstoneel skryf. Haar Instagram-profiel is ook ’n wonderlike bron van mooi voorkomste en skoonheidsinspirasie.
5.	@marlimakeup – ’n Suid-Afrikaanse grimeerkunstenaar met wonderlike tutoriale op YouTube! Volg haar Instagram-profiel vir fantastiese voorkomste en inspirasie, asook haar YouTube-profiel vir geselserige tutoriale oor verskillende voorkomste, nuwe produkte en die regte gereedskap.
6.	@shahnazlovesbeauty – Shahnaz Cola Wrensch is ’n grimeerkunstenaar wat in Londen gebore is, maar in Suid-Afrika woon. Sy het die grimering vir hope stylvolle fotosessies gedoen. Besoek gerus haar blog vir resensies oor die nuutste produkte, asook ’n magdom skoonheids- en grimeerwenke.
Waar sou ons wees sonder raad van die kenners? Die Britse grimeerkunstenaar Lisa Eldridge gee nuttige wenke terwyl sy ’n...